pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.เผยไทยใช้มิติด้านสาธารณสุขสร้างชาติ ฟื้นฟูเศรษฐกิจหลังโควิด 19
วันพุธที่ 18 พฤศจิกายน 2563
สธ.เผยไทยใช้มิติด้านสาธารณสุขสร้างชาติ ฟื้นฟูเศรษฐกิจหลังโควิด 19
ปลัดกระทรวงสาธารณสุขเป็นตัวแทนนายกรัฐมนตรี ปาฐกถาเปิดการประชุมนานาชาติเพื่อการสร้างชาติครั้งที่ 4 เผยไทยควบคุมโรคโควิด 19 ได้เป็นอย่างดี จากภาวะผู้นําที่ตัดสินใจบนฐานข้อมูลที่สมบูรณ์ถูกต้อง
มีระบบสุขภาพที่เข้มแข็ง นําองค์ความรู้ด้านสาธารณสุขสร้างชาติ ขับเคลื่อนฟื้นฟูเศรษฐกิจ ภายใต้แนวคิดชีวิตวิถีใหม่
วันนี้ (18 พฤศจิกายน 2563) ที่หอประชุมใหญ่ สถาบันเทคโนโลยีพระจอมเกล้าเจ้าคุณทหารลาดกระบัง นายแพทย์เกียรติภูมิ วงศ์รจิต ปลัดกระทรวงสาธารณสุข ได้รับมอบหมายจากพลเอกประยุทธ์ จันทร์โอชา นายกรัฐมนตรี และผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ให้เป็นตัวแทนปาฐกถาเปิดการประชุมนานาชาติเพื่อการสร้างชาติครั้งที่ 4 ประจําปี 2020 ภายใต้หัวข้อ การสร้างชาติในสภาวะปกติใหม่จากโรคระบาด (Nation-Building in the Pandemic New Normal)
นายแพทย์เกียรติภูมิ กล่าวว่า ปัจจัยที่ทําให้ประเทศไทยประสบความสําเร็จในการรับมือกับการแพร่ระบาดของโรคโควิด 19 มาจากภาวะผู้นําของนายกรัฐมนตรีและการตัดสินใจโดยใช้ข้อมูลหลักฐานทางวิทยาศาสตร์ การมีระบบสุขภาพที่เข้มแข็งจากการลงทุนวางรากฐานมานานกว่า 40 ปี การมีทีมสอบสวนโรคที่ตรวจจับและกักกันโรคได้รวดเร็ว มีอาสาสมัครสาธารณสุขประจําหมู่บ้าน (อสม.) ช่วยรับมือในระดับพื้นที่ เพราะประสบการณ์รับมือกับโรคระบาด เช่น ซาร์ส ไข้หวัดนก และไข้หวัดใหญ่ 2009 ทําให้จัดการรับมือได้เป็นระบบรวดเร็ว ขณะที่ประชาชนมีส่วนร่วมป้องกันและควบคุมโรคด้วยการปฏิบัติตามมาตรการ ทั้งการใส่หน้ากาก ล้างมือ และเว้นระยะห่าง ทําให้ประเทศไทยควบคุมโรคโควิด 19 ได้เป็นอย่างดี จนได้รับการยอมรับในระดับนานาชาติ โดย Global COVID-19 Index (GCI) จัดให้ประเทศไทยเป็นประเทศที่ฟื้นตัวจากการระบาดของโรคโควิด 19 ติดอันดับต้น ๆ ของโลก
นายแพทย์เกียรติภูมิ กล่าวต่อว่า ขณะนี้ประเทศไทยกําลังทยอยเปิดประเทศเพื่อฟื้นฟูและกระตุ้นเศรษฐกิจ โดยใช้มิติด้านสาธารณสุขเป็นแรงขับเคลื่อน มีเป้าหมายให้ประเทศไทยเป็นศูนย์กลางสุขภาพนานาชาติ (Medical Hub) เช่น ส่งเสริมให้ประเทศไทยเป็นศูนย์กลางการท่องเที่ยวเชิงสุขภาพในกลุ่มผู้สูงอายุ การส่งเสริมการดูแลสุขภาพแบบองค์รวม โดยเน้นอาหารและสมุนไพรเพื่อสุขภาพ รวมถึงใช้มิติด้านสาธารณสุขช่วยขับเคลื่อนให้เกิดการลงทุนด้านอื่นๆ เช่น การพัฒนาพื้นที่ท่องเที่ยว การพัฒนาพื้นที่ทางการเกษตร การพัฒนาเมืองสีเขียว การพัฒนาระบบนิเวศ และการพัฒนาทักษะแรงงานที่สอดคล้องกับการพัฒนาไทยแลนด์ 4.0 เป็นต้น โดยทั้งหมดอยู่ภายใต้พื้นฐานของการใช้ชีวิตวิถีใหม่ หรือ New Normal
"ประเทศไทยได้ปรับตัวเพื่อให้สอดรับกับแนวชีวิตวิถีใหม่ตั้งแต่ช่วงที่มีการระบาดของโรคโควิด 19 และต่อเนื่องจนถึงภายหลังการระบาดเพื่อให้เกิดความยั่งยืน โดยมีการสร้างองค์ความรู้อย่างต่อเนื่อง และนําความรู้มาสร้างประเทศเพื่อให้บรรลุเป้าหมายของการพัฒนาที่ยั่งยืน" นายแพทย์เกียรติภูมิ กล่าว
พฤศจิกายน 5/10 ************************************* 18 พฤศจิกายน 2563
รัฐบาลไทย-ข่าวทำเนียบรัฐบาล-ประธานคณะกรรมการน้ำตาลทรายคนใหม่
วันพุธที่ 18 พฤศจิกายน 2563
ประธานคณะกรรมการน้ําตาลทรายคนใหม่
คณะกรรมการน้ําตาลทราย มีมติเลือกนายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานคณะกรรมการน้ําตาลทรายคนใหม่ พร้อมเดินหน้าผลักดันการผลิตน้ําตาลทรายคุณภาพเพื่อเพิ่มขีดความสามารถในการแข่งขันด้านการตลาด
นายอําพันธุ์ เวฬุตันติ รองปลัดกระทรวงเกษตรและสหกรณ์ ในฐานะผู้แทนกระทรวงเกษตรและสหกรณ์ เข้าร่วมการประชุมคณะกรรมการน้ําตาลทราย ณ ห้องประชุมอาคารสํานักงานคณะกรรมการอ้อยและน้ําตาลทราย โดยที่ประชุมได้มีการพิจารณาเลือกประธานคณะกรรมการน้ําตาลทรายคนใหม่ขึ้นแทนคนเก่าที่หมดวาระไป ซึ่งมีมติเลือกนายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานคณะกรรมการน้ําตาลทราย พร้อมกันนี้ ที่ประชุมได้มีการพิจารณาเห็นชอบร่างประกาศคณะกรรมการอ้อยและน้ําตาลทราย เรื่อง กําหนดชนิดและคุณภาพน้ําตาลทรายที่ให้โรงงานผลิต พ.ศ. .... โดยมีสาระสําคัญให้โรงงานผลิตน้ําตาลทรายมีคุณภาพขณะทําการผลิตดังนี้ (1) น้ําตาลทรายขาวบริสุทธิ์ ต้องมีโพลาไรเซชั่น ไม่น้อยกว่า 99.800Z และค่าสีตั้งแต่ 0 ถึง 45 IU ที่ 420 nm. (2) น้ําตาลทรายขาวเกรด 1 ต้องมีโพลาไรเซชั่น ไม่น้อยกว่า 99.500Z และค่าสีตั้งแต่ 46 ถึง 200 IU ที่ 420 nm. (3) น้ําตาลทรายขาวเกรด 2 ต้องมีโพลาไรเซชั่น ไม่น้อยกว่า 99.500Z และค่าสีตั้งแต่ 201 ถึง 400 IU ที่ 420 nm. (4) น้ําตาลทรายขาวเกรด 3 ต้องมีโพลาไรเซชั่น ไม่น้อยกว่า 99.000Z และค่าสีตั้งแต่ 401 ถึง 600 IU ที่ 420 nm. (5) น้ําตาลทรายดิบ ต้องมีโพลาไรเซชั่น ไม่น้อยกว่า 97.000Z และค่าสีตั้งแต่ 601 IU ขึ้นไป ที่ 420 nm.
ทั้งนี้ การกําหนดคุณภาพน้ําตาลดังกล่าว จะช่วยส่งผลให้โรงงานมีปรับตัวผลิตน้ําตาลทรายดิบที่มีคุณภาพที่สามารถจําหน่ายในประเทศอินโดนีเซียเพื่อให้สอดคล้องกับการปรับลดค่าสีน้ําตาลทรายที่ประเทศอินโดนีเซียนําเข้าจากต่างประเทศ ซึ่งเป็นแนวทางในการรักษาและเพิ่มขีดความสามารถการส่งออกน้ําตาลทรายดิบไปยังประเทศอินโดนีเซียที่เป็นตลาดส่งออกใหญ่ที่สุดของไทยแล้ว ยังทําให้คุณภาพน้ําตาลทรายดิบส่งออกมีคุณภาพดีขึ้น และสามารถขยายโอกาสการส่งออกน้ําตาลทรายไปยังประเทศต่าง ๆ ในภูมิภาคเอเชียเพิ่มขึ้นด้วย ซึ่งจะส่งผลดีต่อภาคการผลิตอ้อยและน้ําตาลของประเทศ ทั้งนี้ มติดังกล่าวคณะกรรมการน้ําตาลทรายจะได้เสนอคณะกรรมการอ้อยและน้ําตาลทรายพิจารณาต่อไป
รัฐบาลไทย-ข่าวทำเนียบรัฐบาล-สธ.ห่วงสุขภาพประชาชน เที่ยวปลอดภัยวันหยุดยาว 19 – 22 พ.ย. นี้
วันพุธที่ 18 พฤศจิกายน 2563
สธ.ห่วงสุขภาพประชาชน เที่ยวปลอดภัยวันหยุดยาว 19 – 22 พ.ย. นี้
โฆษกกระทรวงสาธารณสุขเป็นห่วงสุขภาพประชาชนช่วงวันหยุดยาว หากท่องเที่ยวภูเขาสูง ยอดดอย ที่มีอากาศหนาว ให้รักษาความอบอุ่นร่างกายระวังพิเศษในกลุ่มผู้สูงอายุ หรือมีโรคประจําตัว
ย้ํามาตรการป้องกันโควิด 19 สวมหน้ากาก อยู่ห่าง ล้างมือ เลี่ยงที่แออัด ยังมีความจําเป็น เพื่อท่องเที่ยวอย่างปลอดภัย
แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า ระหว่างวันที่ 19-22 พฤศจิกายน นี้ เป็นวันหยุดยาว คาดว่ามีประชาชนออกเดินทางท่องเที่ยวในต่างจังหวัดจํานวนมาก โดยเฉพาะในพื้นที่ภูเขาสูง ยอดดอย หรือสถานที่มีอากาศหนาวเย็นแนะนําควรเตรียมและสวมเสื้อผ้าเครื่องกันหนาวเพื่อให้ร่างกายอบอุ่น ไม่ดื่มเครื่องดื่มแอลกอฮอล์แก้หนาว เพราะไม่ได้ทําให้ร่างกายอบอุ่นขึ้นอาจทําให้ช็อกและเสียชีวิตได้นอกจากนี้การอยู่ในพื้นที่สูงยิ่งมีอากาศเบาบาง ทําให้การหายใจได้รับออกซิเจนจะน้อยลง อาจเกิดอาการหัวใจเต้นเร็ว ควรเฝ้าระวังเป็นพิเศษในกลุ่มผู้สูงอายุ ผู้ที่มีโรคประจําตัว เช่น โรคหืด โรคปอด โรคหัวใจ โลหิตจาง ความดันโลหิตสูง จะป่วยได้ง่ายกว่าผู้ที่มีร่างกายแข็งแรง ขอให้เตรียมยาประจําตัวให้เพียงพอ หากมีอาการผิดปกติ เช่น เหนื่อยมาก หายใจหอบ หายใจไม่ออก เจ็บหน้าอก หน้ามืด เป็นลม ขอให้หยุดเดิน นั่งพัก และรีบบอกคนที่อยู่ใกล้ แต่หากอาการไม่ดีขึ้นให้รีบให้รีบนําส่งโรงพยาบาลใกล้ที่สุดทันที หรือโทรสายด่วน 1669 ได้ตลอด 24 ชั่วโมง
แพทย์หญิงพรรณประภา กล่าวต่อว่า ในช่วงสถานการณ์โรคโควิด 19 เช่นนี้ ขอให้ทุกคนยังคงปฏิบัติตามมาตรการ สวมหน้ากาก อยู่ห่าง ล้างมือ หลีกเลี่ยงการไปอยู่ในพื้นที่แออัด มีคนรวมกันจํานวนมาก เพื่อให้เกิดการท่องเที่ยวที่ปลอดภัย ห่างไกลจากโรคระบบทางเดินหายใจอื่นๆ ที่อาจตามมาได้
************************************* 18 พฤศจิกายน 2563
รัฐบาลไทย-ข่าวทำเนียบรัฐบาล-5 นโยบายที่ประชาชนพึงพอใจ ต่อการทำงานของรัฐบาล ในรอบ 1 ปี
วันพุธที่ 18 พฤศจิกายน 2563
5 นโยบายที่ประชาชนพึงพอใจ ต่อการทํางานของรัฐบาล ในรอบ 1 ปี
วันพุธที่ 18 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สํานักงานสถิติแห่งชาติ สํารวจความคิดเห็นของประชาชนที่มีต่อการทํางานของรัฐบาล ในรอบ 1 ปี โดยสอบถามประชาชนที่มีอายุ 18 ปีขึ้นไปทั่วประเทศ จํานวน 6,970 คน ระหว่างวันที่ 1 - 15 ส.ค. 63 พบว่า นโยบายที่ประชาชนพึงพอใจมากที่สุด 5 อันดับแรก ได้แก่ 1) โครงการบัตรสวัสดิการแห่งรัฐ 2) การแก้ไขปัญหาการแพร่ระบาดของโรคโควิด-19 3) โครงการเงินอุดหนุนเพื่อการเลี้ยงดูเด็กแรกเกิดจนถึงอายุ 6 ปี 4) นโยบายเจ็บป่วยฉุกเฉิน วิกฤติมีสิทธิ์ทุกที่ หรือ UCEP และ 5) มาตรการช่วยเหลือเกษตรกรที่ได้รับผลกระทบจากภัยแล้ง ซึ่งผลการสํารวจนี้ มีส่วนสําคัญต่อการดําเนินนโยบายของรัฐบาล เพื่อแก้ไขปัญหาของประเทศและดูแลประชาชนให้เกิดความต่อเนื่องต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-TGI จับมือพันธมิตร TARA , MARA, SIMTec และ EEC Automation Park ร่วมประกาศเจตจำนงสนับสนุนการยกระดับโรงงานสู่อุตสาหกรรม 4.0 ด้วย Total Smart Solutions ภายในงาน Metalex 2020
วันพุธที่ 18 พฤศจิกายน 2563
TGI จับมือพันธมิตร TARA , MARA, SIMTec และ EEC Automation Park ร่วมประกาศเจตจํานงสนับสนุนการยกระดับโรงงานสู่อุตสาหกรรม 4.0 ด้วย Total Smart Solutions ภายในงาน Metalex 2020
TGI จับมือพันธมิตร TARA , MARA, SIMTec และ EEC Automation Park ร่วมประกาศเจตจํานงสนับสนุนการยกระดับโรงงานสู่อุตสาหกรรม 4.0 ด้วย Total Smart Solutions ภายในงาน Metalex 2020
วันนี้ (18 พฤศจิกายน 2563) นายจุลพงษ์ ทวีศรี รองปลัดกระทรวงอุตสาหกรรม เป็นประธานในพิธีประกาศเจตจํานงสนับสนุนการยกระดับโรงงานสู่อุตสาหกรรม 4.0 ด้วย Total Smart Solutions ภายในงาน Metalex 2020 มีวัตถุประสงค์เพื่อแสดงศักยภาพและความร่วมมือ รวมถึงประชาสัมพันธ์ให้ผู้ประกอบการได้ทราบถึงนโยบายและการสนับสนุนของกระทรวงอุตสาหกรรมผ่านหน่วยงานภาครัฐและเอกชนที่จะช่วยสนับสนุนการยกระดับโรงงานเข้าการเป็น Smart Factory ในสู่อุตสาหกรรม 4.0 เพื่อเพิ่มขีดความสามารถในการแข่งขันของอุตสาหกรรมการผลิตของประเทศ โดยมีนายสมหวัง บุญรักษ์เจริญ ผู้อํานวยการสถาบันไทย-เยอรมัน ร่วมด้วย ณ Robotics Cluster Pavilion ศูนย์แสดงสินค้าและนิทรรศการ ไบเทค บางนา
การแสดงเจตจํานงสนับสนุนการยกระดับโรงงานสู่อุตสาหกรรม 4.0 ในครั้งนี้ มีผู้ร่วมแสดงเจตจํานงประกอบด้วย 5 หน่วยงาน จากภาครัฐและเอกชนซึ่งทําหน้าที่ส่งเสริมและสนับสนุนให้ผู้ประกอบการประยุกต์ใช้หุ่นยนต์ ระบบอัตโนมัติ และการยกระดับโรงงานสู่อุตสาหกรรม 4.0 ทั้งสิ้น ได้แก่ 1) Center of Robotics Excellence (CoRE) โดยมีสถาบันไทย-เยอรมันเป็นผู้แทน 2) สมาคมผู้ประกอบการระบบอัตโนมัติและหุ่นยนต์ไทย (TARA) 3) สถาบันพัฒนาบุคลากรสาขาเทคโนโลยีอัตโนมัติและหุ่นยนต์ (MARA) กรมพัฒนาฝีมือแรงงาน 4) สถาบันเทคโนโลยีการผลิตสุมิพล (SIMTec) และ 5) EEC Automation Park มหาวิทยาลัยบูรพา ซึ่งแต่ละหน่วยงานต่างมีความพร้อมทั้งด้านเทคโนโลยีและบุคลากร ที่จะช่วยสนับสนุนผู้ประกอบการในการยกระดับเทคโนโลยีและเตรียมบุคลากรก้าวสู่อุตสาหรรม 4.0 ต่อไป
รัฐบาลไทย-ข่าวทำเนียบรัฐบาล-โครงการคนละครึ่งจะเปิดลงทะเบียนเพิ่มเติมอีกครั้งในวันที่ 19 พฤศจิกายน 2563
วันพุธที่ 18 พฤศจิกายน 2563
โครงการคนละครึ่งจะเปิดลงทะเบียนเพิ่มเติมอีกครั้งในวันที่ 19 พฤศจิกายน 2563
ที่ประชุม ศบศ.วันนี้ นายกฯ มีข้อสั่งการให้กระทรวงการคลังเปิดให้ประชาชนลงทะเบียนร่วมโครงการคนละครึ่งเพิ่มเติมอีกครั้งในวันพฤหัสบดีที่ 19 พ.ย.2563 จํานวน 722,598 สิทธิ โดยรวบรวมสิทธิคงเหลือจากผู้ลงทะเบียนที่ไม่ผ่านการตรวจสอบสิทธิในรอบที่ผ่านมา
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า ที่ประชุมคณะกรรมการบริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.) วันนี้ นายกรัฐมนตรีมีข้อสั่งการให้กระทรวงการคลังเปิดให้ประชาชนลงทะเบียนเข้าร่วมโครงการคนละครึ่งเพิ่มเติมอีกครั้งในวันพรุ่งนี้ หรือวันพฤหัสบดีที่ 19 พฤศจิกายน 2563 จํานวน 722,598 สิทธิ โดยเป็นการรวบรวมสิทธิคงเหลือจากผู้ลงทะเบียนที่ไม่ผ่านการตรวจสอบสิทธิในรอบที่ผ่านมา จึงขอเชิญชวนประชาชนที่สนใจเตรียมลงทะเบียนผ่านเว็บไซต์ www.คนละครึ่ง.com ระหว่างเวลา 06.00 น. - 23.00 น. จนกว่าจะครบจํานวน อย่างไรก็ดี ผู้ลงทะเบียนจะต้องไม่เคยได้รับสิทธิโครงการคนละครึ่งมาก่อน และผู้ประสงค์จะใช้สิทธิโครงการคนละครึ่งจะไม่สามารถใช้สิทธิมาตรการช้อปดีมีคืนได้ สําหรับการเปิดให้ลงทะเบียนเพิ่มเติมจํานวนกว่า 7 แสนสิทธิดังกล่าว เป็นการเปิดให้ลงทะเบียนเพื่อให้ครอบคลุมผู้เข้าร่วมโครงการตามที่ตั้งเป้าหมายไว้ 10 ล้านคน
รองโฆษกกระทรวงการคลังกล่าวว่า นายกรัฐมนตรีได้สั่งการเพิ่มเติมให้กระทรวงการคลังพิจารณารายละเอียดหลักเกณฑ์เงื่อนไขที่เหมาะสมสําหรับโครงการคนละครึ่ง ระยะที่ 2 ตลอดจนพิจารณาความเป็นไปได้ในการขยายโครงการเพิ่มกําลังซื้อให้แก่ผู้มีบัตรสวัสดิการแห่งรัฐอีกด้วย
สําหรับความคืบหน้าล่าสุด ณ วันที่ 18 พฤศจิกายน 2563 เวลา 12.00 น. มีร้านค้าลงทะเบียนเข้าร่วมโครงการแล้วกว่า 7.17 แสนร้านค้า และมีผู้ใช้สิทธิแล้วจํานวน 8,773,534 คน โดยมียอดการใช้จ่ายสะสม 18,797 ล้านบาท แบ่งเป็นเงินที่ประชาชนจ่าย 9,581 ล้านบาท และภาครัฐร่วมจ่ายอีก 9,216 ล้านบาท ยอดใช้จ่ายเฉลี่ย 200 บาทต่อครั้ง ซึ่งจังหวัดที่มีการใช้จ่ายสะสมมากที่สุด 5 อันดับแรก ได้แก่ กรุงเทพมหานคร สงขลา นครศรีธรรมราช สุราษฎร์ธานี และเชียงใหม่ ตามลําดับ
ทั้งนี้ รองโฆษกกระทรวงการคลังได้ขอความร่วมมือประชาชนและร้านค้าให้ปฏิบัติตามหลักเกณฑ์เงื่อนไขของโครงการ และอย่าหลงเชื่อการเชิญชวนของผู้ไม่หวังดีที่เสนอจะช่วยหาประโยชน์จากโครงการโดยไม่ได้ทําการซื้อขายสินค้าจริง ซึ่งที่ผ่านมากระทรวงการคลังได้มีการระงับสิทธิร้านค้าที่มีพฤติการณ์เข้าข่ายกระทําผิดเงื่อนไขโครงการแล้ว พร้อมทั้งได้ส่งเอกสารหลักฐานให้แก่กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ปอศ.) เพื่อสืบสวนสอบสวนดําเนินคดีกับร้านค้าต่อไป นอกจากนี้ กระทรวงการคลังยังได้รับความร่วมมือจากกรมการค้าภายใน กระทรวงพาณิชย์ ลงพื้นที่กวดขันไม่ให้ร้านธงฟ้าและร้านค้าทั่วไปที่เข้าร่วมโครงการคนละครึ่งฉวยโอกาสขึ้นราคาสินค้าซึ่งเป็นการเอาเปรียบประชาชนผู้บริโภค
โครงการคนละครึ่ง
สํานักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
รัฐบาลไทย-ข่าวทำเนียบรัฐบาล-S&P Global Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันพุธที่ 18 พฤศจิกายน 2563
S&P Global Ratings คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
วันนี้ (18 พฤศจิกายน 2563) บริษัท S&P Global Ratings (S&P) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook)
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า วันนี้ (18 พฤศจิกายน 2563) บริษัท S&P Global Ratings (S&P) ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยมีรายละเอียดดังนี้
1) คงอันดับความน่าเชื่อถือของประเทศไทย Sovereign Credit Rating) ที่ BBB+ และมุมมอง ความน่าเชื่อถือ ของประเทศไทย (Outlook) อยู่ในระดับมีเสถียรภาพ (Stable Outlook) เนื่องจากประเทศไทยมีความเข้มแข็งภาคการคลังและภาคการเงินต่างประเทศอยู่ในระดับสูง นอกจากนี้ หนี้รัฐบาลอยู่ในระดับที่ไม่น่ากังวล และสถานการณ์ทางการเมืองปัจจุบันไม่ส่งผลกระทบอย่างมีนัยสําคัญต่อการเติบโตทางเศรษฐกิจของประเทศและประสิทธิภาพการดําเนินนโยบายของรัฐบาล อีกทั้ง คาดการณ์ว่าเศรษฐกิจไทยจะฟื้นตัวในช่วง 1 – 2 ปีข้างหน้า
2) ภาคการคลังสาธารณะ (Public Finance) มีความแข็งแกร่งเป็นผลจากการบริหารจัดการทางการคลังอย่างรอบคอบและเป็นไปตามพระราชบัญญัติวินัยการเงินการคลังของรัฐ พ.ศ. 2561 เพื่อรักษาวินัยทางการคลัง แม้ว่าการดําเนินนโยบายการคลังผ่านมาตรการต่างๆของภาครัฐเพื่อแก้ไขปัญหา เยียวยา และฟื้นฟูเศรษฐกิจที่ได้รับผลกระทบจากการระบาดของโรคติดเชื้อไวรัสโคโรนา 2019 (COVID-19) จะทําให้การขาดดุลงบประมาณรายจ่ายประจําปี 2563 – 2564 และหนี้ของรัฐบาลเพิ่มขึ้น แต่ยังคงไม่ส่งผลกระทบต่อสถานภาพทางการคลัง
3) S&P เชื่อมั่นว่าเศรษฐกิจไทยจะฟื้นตัวและเติบโตในระยะปานกลางได้ โดยคาดการณ์ว่าเศรษฐกิจไทยในปี 2564 จะค่อยๆ ฟื้นตัวขึ้นร้อยละ 6.2 เป็นผลจากการภาคการท่องเที่ยวที่ปรับตัวดีขึ้นเนื่องจากสามารถควบคุมการระบาดของ COVID-19 ได้ อีกทั้ง รัฐบาลยังสนับสนุนการลงทุนอย่างต่อเนื่องให้เป็นไปตามแผนแม่บทภายใต้ยุทธศาสตร์ชาติและแผนการปฏิรูปประเทศ อาทิ โครงการพัฒนาระเบียงเศรษฐกิจพิเศษภาคตะวันออก (Eastern Economic Corridor) และโครงการโครงสร้างพื้นฐานด้านคมนาคมขนส่ง และยังส่งเสริมให้ภาคเอกชนมีส่วนร่วมในการลงทุน (Public Private Partnership) เพื่อลดความเสี่ยงทางการคลังของรัฐบาลให้เป็นไปตามกรอบวินัยการเงินการคลังของภาครัฐ
4) ภาคการเงินต่างประเทศ (External Finance) ยังคงมีความแข็งแกร่ง โดยดุลบัญชีเดินสะพัดเกินดุลอย่างต่อเนื่อง อีกทั้ง สภาพคล่องและทุนสํารองระหว่างประเทศอยู่ในระดับสูง โดย S&P คาดว่าสภาพคล่องต่างประเทศ (External liquidity) ของประเทศไทยยังอยู่ในระดับคงที่และไม่น่ากังวล นอกจากนี้ การดําเนินนโยบายทางการเงินและการรักษาเสถียรภาพด้านราคา เป็นปัจจัยสําคัญที่ช่วยสนับสนุนอันดับความน่าเชื่อถือของประเทศ
ประเด็นที่ S&P ให้ความสนใจและจะติดตามอย่างใกล้ชิด คือ การเติบโตทางเศรษฐกิจของประเทศอย่างต่อเนื่องและเสถียรภาพทางการเมือง ซึ่งอาจมีผลต่อประสิทธิภาพการดําเนินนโยบายทางเศรษฐกิจและสังคมของประเทศในระยะปานกลาง
สํานักงานบริหารหนี้สาธารณะ สํานักนโยบายและแผน
โทร. 02 265 8050 ต่อ 5516
รัฐบาลไทย-ข่าวทำเนียบรัฐบาล-โลกชื่นชมการดำเนินนโยบายรับมือโควิด-19 ของไทย
วันพุธที่ 18 พฤศจิกายน 2563
โลกชื่นชมการดําเนินนโยบายรับมือโควิด-19 ของไทย
โลกชื่นชมการดําเนินนโยบายรับมือโควิด-19 ของไทย
วันนี้ (18 พฤศจิกายน 2563) เวลา 09.30 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) พร้อมกล่าวถึงสถานการณ์แพร่ระบาดของโควิด-19 ที่หลายประเทศยังคงมีการระบาดเพิ่มสูงขึ้น อาทิ ประเทศในภาคพื้นยุโรป ขณะที่ประเทศไทยได้รับคําชื่นชมจากต่างประเทศในการรับมือสถานการณ์แพร่ระบาดของโควิด -19 ดังนี้
1. การจัดอันดับดัชนีที่แสดงถึงการฟื้นตัวของแต่ละประเทศจากสถานการณ์ของโรคโควิด-19 (Global COVID-19 Index (GCI) นั้น ประเทศไทยได้รับการจัดอันดับหนึ่งในโลกในด้านการฟื้นตัวจากการโควิด-19 ซึ่งไทยได้รับการประเมินให้ได้คะแนนดีที่สุดในมิติด้านการฟื้นตัว (Global Recovery Index) และมิติด้านความรุนแรงของการระบาด (Global Severity Index)
2. มหาวิทยาลัยจอห์น ฮอปกินส์ ของสหรัฐ ซึ่งรายงานดัชนีความมั่นคงด้านสุขภาพ (2019 Global Health Security Index) ที่มีการจัดอันดับประเทศทั้งหมดรวม 195 ประเทศในช่วงปลายปี 2562 ที่ผ่านมา พบว่าประเทศไทยอยู่ในอันดับที่ 6 ของโลก และอันดับ 1 ของภูมิภาคเอเชีย พร้อมยกย่องว่า ไทยเป็น 1 ใน 13 ประเทศที่มีความพร้อมในการรับมือกับโรคระบาดได้มากที่สุด
3. เว็บไซต์ข่าวชื่อดังของสหรัฐฯ อย่าง U.S. News & World Report ซึ่งได้เผยผลการจัดอันดับประเทศที่เหมาะสําหรับการเริ่มต้นธุรกิจมากที่สุดในโลก ประจําปี 2563 (Best Countries to Start a Business 2020) จัดอันดับให้ไทยเป็นอันดับที่ 1 ของโลก ด้านการเริ่มต้นธุรกิจ จากทั้งหมด 73 ประเทศทั่วโลก ซึ่งนับเป็นสัญญาณที่ดีที่จะเรียกความเชื่อมั่นจากต่างชาติเข้ามาหลังจากสถานการณ์การแพร่ระบาดของโรคโควิด-19 ดีขึ้น
โอกาสนี้ นายกรัฐมนตรียังได้มีการพิจารณาถึงการลดระยะเวลากักตัวจาก 14 วัน เป็น 10 วัน โดยได้สั่งการให้
ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และ คณะกรรมการบริหารสถานการณ์เศรษฐกิจจากผลกระทบของการแพร่ระบาดของโรคติดเชื้อไวรัสโคโรนา 2019 (โควิด-19) ประชุมร่วมกันอย่างรอบคอบ เพื่อให้เกิดการเชื่อมต่อกันในการทํางาน นอกจากนี้ การแก้ไขปัญหาเศรษฐกิจที่ได้รับผลกระทบจากโควิด-19 ก็เป็นสิ่งสําคัญที่ต้องพิจารณา โดยเฉพาะการแก้ไขปัญหาเศรษฐกิจฐานราก ซึ่งรัฐบาลได้มีมาตรการช่วยเหลือประชาชน อาทิ โครงการคนละครึ่ง เป็นต้น
รัฐบาลไทย-ข่าวทำเนียบรัฐบาล-งานสัมมนา The Project Dissemination Seminar on Assisting the Foundation of The Smart Monodzukuri Support Team System in Thailand
วันพุธที่ 18 พฤศจิกายน 2563
งานสัมมนา The Project Dissemination Seminar on Assisting the Foundation of The Smart Monodzukuri Support Team System in Thailand
งานสัมมนา The Project Dissemination Seminar on Assisting the Foundation of The Smart Monodzukuri Support Team System in Thailand
วันนี้ (18 พฤศจิกายน 2563) นายจุลพงษ์ ทวีศรี รองปลัดกระทรวงอุตสาหกรรม ร่วมเป็นเกียรติในการเปิดงานสัมมนา The Project Dissemination Seminar on Assisting the Foundation of The Smart Monodzukuri Support Team System in Thailand ภายในงาน Metalex 2020 โดยมีนายณัฐพล รังสิตพล อธิบดีกรมส่งเสริมอุตสาหกรรม และผู้แทนจากหน่วยงานรัฐประเทศญี่ปุ่น เข้าร่วมด้วย ณ Robotics Cluster Pavilion ศูนย์แสดงสินค้าและนิทรรศการ ไบเทค บางนา
การสัมมนาครั้งนี้จัดขึ้นเพื่อเผยแพร่ผลงานการพัฒนาบุคลากร ผู้เชี่ยวชาญของไทย และองค์กรในภาคอุตสาหกรรมที่เป็นโรงงานต้นแบบในการพัฒนาอุตสาหกรรม ก้าวสู่ยุค 4.0 ด้วยหลักการที่ถูกต้อง โดยผ่านกระบวนการองค์ความรู้ IVI (Industrial Value Chain Intiative) เพื่อให้ทราบถึงผลลัพธ์ ประสิทธิผลของโครงการ Smart Monodzukuri Support Team for Thailand ทีมสนับสนุนอุตสาหกรรมอัจฉริยะของประเทศไทย ที่ได้เริ่มดําเนินการในปี 2562 และได้รับความร่วมมือในการนํา Iot มาใช้ โดยทีมสนับสนุนอุตสาหกรรมของญี่ปุ่น เป็นต้นแบบ รวมทั้งถ่ายทอดระบบที่สามารถพัฒนาให้บุคลากร
พึ่งพาตนเองได้ โดยเริ่มจาก Small Start Iot แบบต้นทุนต่ํา เพิ่มมูลค่าสูง สามารถนําไปขยายผล ประกอบกับมีองค์ความรู้ภายในองค์กรเอง เพื่อส่งเสริมการพัฒนาระบบอัตโนมัติและหุ่นยนต์ในอุตสาหกรรมให้ดําเนินอย่างราบรื่นต่อไป
รัฐบาลไทย-ข่าวทำเนียบรัฐบาล-นายกรัฐมนตรียืนยันยังไม่ลดวันกักตัว หวั่นการชุมนุมที่มีความรุนแรง ส่งผลกระทบต่อความเชื่อมั่นประเทศ
วันพุธที่ 18 พฤศจิกายน 2563
นายกรัฐมนตรียืนยันยังไม่ลดวันกักตัว หวั่นการชุมนุมที่มีความรุนแรง ส่งผลกระทบต่อความเชื่อมั่นประเทศ
นายกรัฐมนตรียืนยันยังไม่ลดวันกักตัว หวั่นการชุมนุมที่มีความรุนแรง ส่งผลกระทบต่อความเชื่อมั่นประเทศ
วันนี้ (18 พ.ย. 63) เวลา 11.50 น. ณ บริเวณทางเชื่อม ตึกสันติไมตรีตึกกับตึกภักดีบดินทร์ ทําเนียบรัฐบาล ภายหลังการประชุมศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์แก่สื่อมวลชนประจําทําเนียบรัฐบาล ยืนยันการเดินทางจากต่างประเทศมาไทยยังต้องถูกกักตัวเพื่อเฝ้าระวัง 14 วัน ปรามการชุมนุมที่ใช้ความรุนแรงจะส่งผลกระทบต่อภาพลักษณ์และความเชื่อมั่นของประเทศ ขณะที่รัฐบาลเร่งส่งเสริมความมั่นคงทางเศรษฐกิจ
นายกรัฐมนตรีกล่าวว่าถึงช่วงวันหยุดยาว 4 วันว่า รัฐบาลได้พิจารณามาตรการเพื่อส่งเสริมการท่องเที่ยว เพิ่มรายได้ให้กับห่วงโซ่ที่เกี่ยวกับการท่องเที่ยวและบริการ ขณะเดียวกันยังต้องคํานึงถึงสุขภาพและความปลอดภัย รวมทั้งการควบคุมการแพร่ระบาดของโควิด - 19 ด้วย ซึ่งจะมีการนํามาตรการเงินทุนฟื้นฟูเศรษฐกิจหลังโควิด - 19 เข้าในที่ประชุมคณะรัฐมนตรีในสัปดาห์หน้า
ในส่วนของการประชุม ศบค. ในวันนี้ ที่ประชุม ได้มีการหารือถึงสถานการณ์โควิด-19 ทั่วโลก ทั้งในภูมิภาคและภายในอาเซียน ซึ่งบางประเทศยังคงมีสถานการณ์มีความรุนแรงขึ้น ขณะที่บางประเทศมีแนวโน้มที่ลดลง ดังนั้น ไทยยังคงต้องมีความรอบคอบในการพิจารณามาตรการผ่อนคลายต่าง ๆ โดยนายกรัฐมนตรียืนยันว่า ยังไม่มีการพิจารณาลดจํานวนวันในการกักตัวลง โดยได้ให้เวลาหน่วยงานที่เกี่ยวข้องไปศึกษาในรายละเอียดอีกครั้งหนึ่ง
นายรัฐมนตรีเผยว่า ได้ติดตามสถานการณ์การชุมนุมอย่างใกล้ชิด เพื่อหาแนวทางที่ปลอดภัยสําหรับทุกฝ่าย และการชุมนุมยังเป็นสิทธิตามกฎหมาย แต่จะต้องมีการขออนุญาตและต้องไม่ใช้ความรุนแรง ไม่ละเมิดสิทธิของผู้อื่น เหตุความรุนแรงที่เกิดขึ้นวานนี้ เป็นหน้าที่ของเจ้าหน้าที่ตํารวจที่ต้องดําเนินการตามกฎหมาย รวมทั้งการบังคับใช้กฎหมายอาจต้องมีความเข้มข้นขึ้นยังไม่จําเป็นต้องใช้กฎหมายพิเศษควบคุมสถานการณ์ นายกรัฐมนตรียังย้ําว่า การชุมนุมที่ใช้ความรุนแรงนั้นส่งผลกระทบต่อภาพลักษณ์ และความเชื่อมั่นของประเทศ ขณะนี้รัฐบาลกําลังเร่งเสริมความมั่นคงด้านเศรษฐกิจ เพื่อดูแลผู้ที่ได้รับความเดือดร้อนทั้งความเป็นอยู่ อาชีพและรายได้ ซึ่งนอกจากจะมีมาตรการดูแลกลุ่มคนเหล่า ยังจําเป็นต้องอาศัยการลงทุนจากต่างประเทศด้วย
---------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“รมช.ประภัตร” ชื่นชม อสป. หลังคว้า 2 รางวัลพัฒนาองค์กรดีเด่น
วันพุธที่ 18 พฤศจิกายน 2563
“รมช.ประภัตร” ชื่นชม อสป. หลังคว้า 2 รางวัลพัฒนาองค์กรดีเด่น
“รมช.ประภัตร” ชื่นชม อสป. หลังคว้า 2 รางวัลพัฒนาองค์กรดีเด่น และรางวัลความร่วมมือเพื่อการพัฒนาดีเด่น ด้านการยกระดับบริหารจัดการองค์กรปี 2563
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวชื่นชมและให้กําลังใจแก่ ดร.มณเฑียร อินทร์น้อย ผู้อํานวยการองค์การสะพานปลา (อสป.) พร้อมด้วยตัวแทนเจ้าหน้าที่ผู้ปฏิบัติงาน ที่เดินทางเข้าพบในโอกาสที่ อสป. ได้รับรางวัลรัฐวิสาหกิจดีเด่น ประจําปี 2563 ประกอบด้วย 2 รางวัล คือ รางวัลพัฒนาองค์กรดีเด่น และรางวัลความร่วมมือเพื่อการพัฒนาดีเด่น ด้านการยกระดับบริหารจัดการองค์กร ประเภทดีเด่น เมื่อวันจันทร์ที่ 16 พฤศจิกายน 2563 ที่ตึกสันติไมตรี ทําเนียบรัฐบาล โดยมีพลเอก ประยุทธ์ จันทร์โอชา นายกรัฐมนตรี เป็นประธาน
รัฐมนตรีเกษตรฯ ได้กล่าวชื่นชมการดําเนินงานของ อสป. ที่สามารถนํานโยบายสู่การปฏิบัติได้อย่างเป็นรูปธรรมและพัฒนาร่วมกัน ตลอดจนชื่นชมในความตั้งใจ สามัคคี ของเจ้าหน้าที่ทุกฝ่าย จนทําให้ประสบความสําเร็จได้รับรางวัล สร้างผลงานที่น่าภาคภูมิใจให้กับองค์กร พร้อมทั้งขอเป็นกําลังใจในการปฏิบัติหน้าที่ของเจ้าหน้าที่เพื่อสร้างผลงานที่ดีอย่างนี้ ต่อไป
สําหรับผลการดําเนินงานในปี 2563 นี้ อสป.สามารถทําผลประกอบการ มีกําไรสูงสุดในรอบ 20 ปี จากการบริหารงานเชิงรุกทุกรูปแบบ รวมถึงการปรับปรุงสะพานปลาและท่าเทียบเรือประมงทั้ง 18 แห่งที่มีอยู่ทั่วประเทศ ให้ทันสมัยมากขึ้น เป็น ”Hub of Seafood” เป็น destination จุดหมายปลายทางของการช็อปปิ้งอาหารทะเล สินค้าสัตว์น้ํา เป็นศูนย์รวมอาหารปลอดภัย ปลอดสารฟอร์มาลีน และมีสุขอนามัย เป็นจุดเชคอิน เป็นแหล่งท่องเที่ยวแห่งใหม่ในแต่ละพื้นที่ จนทําให้ได้รับรางวัลรัฐวิสาหกิจดีเด่น ปี 2563
รัฐบาลไทย-ข่าวทำเนียบรัฐบาล-กรมบัญชีกลางพร้อมจ่าย!! เบี้ยความพิการเพิ่มเติม 200 บาท เข้าบัตรสวัสดิการแห่งรัฐของคนพิการ 22 พ.ย. 63
วันพุธที่ 18 พฤศจิกายน 2563
กรมบัญชีกลางพร้อมจ่าย!! เบี้ยความพิการเพิ่มเติม 200 บาท เข้าบัตรสวัสดิการแห่งรัฐของคนพิการ 22 พ.ย. 63
ตามที่ ครม.มีมติเห็นชอบเพิ่มเบี้ยความพิการเป็น 1,000 บาท ตั้งแต่ ต.ค.2563 - กันยายน 2564 และมีบัตรสวัสดิการแห่งรัฐ จะได้รับเบี้ยความพิการเพิ่ม 200 บาท/เดือน เข้าบัตรสวัสดิการแห่งรัฐ ในวันที่ 22 พฤศจิกายน 2563
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเห็นชอบให้เพิ่มเบี้ยความพิการเป็น 1,000 บาท ตั้งแต่เดือนตุลาคม 2563 - กันยายน 2564 โดยผู้พิการที่มีอายุต่ํากว่า 18 ปี จะได้รับ 1,000 บาท/เดือน (จากเดิม 800 บาท/เดือน) และผู้พิการที่มีอายุ 18 ปีขึ้นไป และมีบัตรสวัสดิการแห่งรัฐ จะได้รับเบี้ยความพิการเพิ่ม 200 บาท/เดือน โดยจ่ายเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ รวมเป็น 1,000 บาท/เดือน สําหรับผู้พิการที่มีอายุ 18 ปีขึ้นไป แต่ไม่มีบัตรสวัสดิการแห่งรัฐ จะไม่ได้รับสิทธิเพิ่มเติม ยังคงได้รับเบี้ยความพิการ 800 บาท/เดือน ตามเดิม นั้น
“ในเดือนพฤศจิกายน 2563 กรมบัญชีกลางได้โอนเบี้ยความพิการเข้าบัญชีตามสิทธิเรียบร้อยแล้ว เมื่อวันที่ 10 พฤศจิกายน 2563 สําหรับในส่วนของผู้พิการที่มีอายุ18 ปีขึ้นไป และมีบัตรสวัสดิการแห่งรัฐ จะได้รับเบี้ยความพิการเพิ่มเติม 200 บาท เข้าบัตรสวัสดิการแห่งรัฐ ในวันที่ 22 พฤศจิกายน 2563 ทั้งนี้ กรมบัญชีกลางได้กําหนดวันจ่ายเบี้ยความพิการเข้าบัตรสวัสดิการแห่งรัฐในเดือนต่อ ๆ ไป ประมาณวันที่ 22 ของเดือน โดยเริ่มตั้งแต่เดือนพฤศจิกายน 2563 ถึง กันยายน 2564 สามารถสอบถามรายละเอียดเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 13 - 17 พฤศจิกายน 2563
วันพุธที่ 18 พฤศจิกายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 13 - 17 พฤศจิกายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 13 - 17 พฤศจิกายน 2563 พบการกระทําผิด จํานวน 472 คดี คิดเป็นเงินค่าปรับ 7.29 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 13 - 17 พฤศจิกายน 2563) พบว่ามีการกระทําผิด จํานวน 472 คดี คิดเป็นเงินค่าปรับ 7.29 ล้านบาท โดยแยกเป็น สุรา จํานวน 268 คดี ค่าปรับ 2.28 ล้านบาท ยาสูบ จํานวน 149 คดี ค่าปรับ 2.00 ล้านบาท ไพ่ จํานวน 10 คดี ค่าปรับ 0.17 ล้านบาท น้ํามันและผลิตภัณฑ์น้ํามัน จํานวน 21 คดี ค่าปรับ 0.29 ล้านบาท รถจักรยานยนต์ จํานวน 15 คดี ค่าปรับ 0.53 ล้านบาท และสินค้าอื่น ๆ จํานวน 9 คดี ค่าปรับ 2.02 ล้านบาท โดยมีของกลางแยกเป็นน้ําสุรา จํานวน 2,543.390 ลิตร ยาสูบ จํานวน 8,321 ซอง ไพ่ จํานวน 1,109 สํารับ น้ํามันและผลิตภัณฑ์น้ํามัน จํานวน 6,275.000 ลิตร น้ําหอม รถจักรยานยนต์ จํานวน 14 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 17 พฤศจิกายน 2563 พบว่ามีการกระทําผิด จํานวน 4,070 คดี คิดเป็นเงินค่าปรับ 74.34 ล้านบาท โดยแยกเป็น สุรา จํานวน 2,286 คดี ค่าปรับ 22.43 ล้านบาท ยาสูบ จํานวน 1,301 คดี ค่าปรับ 30.05 ล้านบาท ไพ่ จํานวน 109 คดี ค่าปรับ 1.22 ล้านบาท น้ํามันและผลิตภัณฑ์น้ํามัน จํานวน 108 คดี ค่าปรับ 6.25 ล้านบาท น้ําหอม จํานวน 15 คดี ค่าปรับ 0.42 ล้านบาท รถจักรยานยนต์ จํานวน 164 คดี ค่าปรับ จํานวน 4.54 ล้านบาท และสินค้าอื่น ๆ จํานวน 87 คดี ค่าปรับ 9.43 ล้านบาท โดยมีของกลางแยกเป็นน้ําสุรา จํานวน 75,626.155 ลิตร ยาสูบ จํานวน 113,710 ซอง ไพ่ จํานวน 8,125 สํารับ น้ํามันและผลิตภัณฑ์น้ํามัน จํานวน 198,364.000 ลิตร น้ําหอม จํานวน 48,003 ขวด รถจักรยานยนต์ จํานวน 216 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-บีโอไอเคาะลงทุนโรงงานผลิตพืช สร้างมูลค่าเพิ่มให้เศรษฐกิจไทย
วันพุธที่ 18 พฤศจิกายน 2563
บีโอไอเคาะลงทุนโรงงานผลิตพืช สร้างมูลค่าเพิ่มให้เศรษฐกิจไทย
บีโอไอเคาะลงทุนโรงงานผลิตพืช สร้างมูลค่าเพิ่มให้เศรษฐกิจไทย
บีโอไอเคาะลงทุนโรงงานผลิตพืช
สร้างมูลค่าเพิ่มให้เศรษฐกิจไทย
บีโอไออนุมัติลงทุนโรงงานผลิตพืชโครงการแรกหลังเปิดประเภทกิจการใหม่ ประเดิมด้วยบริษัท วี ที แหนมเนือง 2017 มูลค่ากว่า 90 ล้านบาท ยกระดับการเกษตรสู่สมาร์ท ฟาร์มมิ่ง สร้างมูลค่าเพิ่มให้เศรษฐกิจไทย พร้อมอนุมัติลงทุนชุดตรวจวินิจฉัยโรคทาลัสซีเมีย ย้ําไทยศูนย์กลางการแพทย์ในภูมิภาค ทั้งไฟเขียวกิจการผลิตของเล่น นําระบบอัตโนมัติมาใช้ในกระบวนการผลิต ช่วยลดต้นทุนเพิ่มประสิทธิภาพ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือบีโอไอ เปิดเผยว่าเมื่อเร็วๆ นี้ บีโอไอได้อนุมัติให้การส่งเสริมการลงทุนหลายโครงการ โดยมีโครงการที่น่าสนใจเป็นประเภทกิจการใหม่ที่บอร์ดบีโอไออนุมัติให้ส่งเสริมการลงทุน ได้แก่ โรงงานผลิตพืช (Plant Factory) ของบริษัท วี ที แหนมเนือง 2017 จํากัด มูลค่าลงทุน 94 ล้านบาท ตั้งโครงการที่จังหวัดอุดรธานี เพื่อเพาะปลูกผักโดยใช้เมล็ดพันธุ์ในประเทศตามคําแนะนําของสํานักงานวิทยาศาสตร์และเทคโนโลยีแห่งชาติ (สวทช.) โดยมีกําลังการผลิตปีละประมาณ 360 ตัน ถือเป็นโครงการแรกหลังเปิดประเภทกิจการใหม่
ทั้งนี้ เมื่อเดือนมิถุนายน 2563 ที่ผ่านมา บอร์ดบีโอไอ ได้มีมติให้เพิ่มประเภทกิจการโรงงานผลิตพืช อีกหนึ่งประเภท เพื่อยกระดับและสร้างความเข้มแข็งแก่ภาคเกษตรไทยให้ก้าวสู่การทําเกษตรสมัยใหม่ (สมาร์ท ฟาร์มมิ่ง) ที่ใช้เทคโนโลยีขั้นสูงในกระบวนการผลิต ให้ได้ผลิตภัณฑ์ที่มีคุณภาพและความปลอดภัย โดยโรงงานผลิตพืชของวี ที แหนมเนืองแห่งนี้ เป็นโครงการปลูกพืชผักคุณภาพ ไร้สารเคมีตกค้าง โดยปลูกในระบบปิดที่มีระบบควบคุมคุณภาพ ทั้งสภาพแวดล้อมด้านกายภาพ เช่น ความเข้มของแสง อุณหภูมิ ความชื้น และสภาพแวดล้อมทางชีวภาพ เช่น การปนเปื้อนของเชื้อโรคและแมลงจากน้ําและอากาศ
สําหรับโครงการโรงงานผลิตพืชของวี ที แหนมเนือง ยังได้รับการส่งเสริมการลงทุนตามมาตรการส่งเสริมการลงทุนสําหรับวิสาหกิจขนาดกลางและขนาดย่อม (SMEs) อีกด้วย
นอกจากนี้ บีโอไอยังได้อนุมัติโครงการลงทุนชุดตรวจวินิจฉัยโรคทาลัสซีเมีย ของบริษัทยีน เอ็กซ์เซลเลนซ์ จํากัด ซึ่งเป็นโครงการร่วมกับกรมวิทยาศาสตร์การแพทย์ กระทรวงสาธารณสุขเพื่อผลิตชุดตรวจวินิจฉัยทางการแพทย์ในเชิงพาณิชย์ มูลค่าลงทุน 22.53 ล้านบาท มีกําลังการผลิตชุดตรวจปีละประมาณ 50,000 ชุด ทั้งนี้โครงการดังกล่าวได้รับการส่งเสริมการลงทุนตามมาตรการส่งเสริมการลงทุนสําหรับ SMEs ด้วย ซึ่งเป็นการตอกย้ําจุดยืนของไทยในการเป็นศูนย์กลางสุขภาพในภูมิภาค
รวมทั้งยังได้มีการอนุมัติโครงการลงทุนตามมาตรการปรับปรุงประสิทธิภาพของกิจการผลิตของเล่น ประเภทดินปั้น (Modeling Clay) โดยโครงการได้นําระบบอัตโนมัติสายพานและแขนกลมาใช้ในกระบวนการผลิต ตั้งแต่ขั้นตอนการเตรียมวัตถุดิบ เช่น การผสมวัตถุดิบเข้าด้วยกันเพื่อผสมให้เป็นดินน้ํามัน จนถึงขั้นตอนการใส่ลงบรรจุภัณฑ์และบรรจุลงกล่องเพื่อจัดเก็บในคลังสินค้า ซึ่งเพิ่มประสิทธิภาพการผลิตและสร้างมูลค่าเพิ่มในการส่งออกสินค้าได้มากขึ้น
“สิทธิประโยชน์ต่างๆ ของบีไอไอ มุ่งส่งเสริมให้ผู้ประกอบการไทยรวมทั้ง SMEs ปรับตัวให้สอดรับกับเทคโนโลยีและสภาพแวดล้อมทางเศรษฐกิจที่เปลี่ยนแปลงไป ทั้งเป็นการช่วยยกระดับภาคอุตสาหกรรมของไทยไปสู่กระบวนการผลิตที่ทันสมัยโดยใช้เทคโนโลยีขั้นสูง ทั้งภาคการเกษตร อุตสาหกรรมการผลิต และอุตสาหกรรมบริการ เพื่อเพิ่มขีดความสามารถในการแข่งขันประเทศ รวมทั้งเป็นการสร้างความเข้มแข็งและเพิ่มมูลค่าให้เศรษฐกิจไทย” นางสาวดวงใจกล่าว
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานการประชุมคณะทำงานย่อยบูรณาการการขับเคลื่อนงานด้านต่างประเทศ ครั้งที่ 3/2563
วันพุธที่ 18 พฤศจิกายน 2563
รองปลัดฯ ภานุวัฒน์ เป็นประธานการประชุมคณะทํางานย่อยบูรณาการการขับเคลื่อนงานด้านต่างประเทศ ครั้งที่ 3/2563
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะทํางานย่อยบูรณาการการขับเคลื่อนงานด้านต่างประเทศ ณ ห้องชุณหะวัณ กระทรวงอุตสาหกรรม
วันนี้ (17 พฤศจิกายน 2563) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธาน การประชุมคณะทํางานย่อยบูรณาการการขับเคลื่อนงานด้านต่างประเทศของกระทรวงอุตสาหกรรม ครั้งที่ 3/2563 ณ ห้องชุณหะวัณ กระทรวงอุตสาหกรรม
รัฐบาลไทย-ข่าวทำเนียบรัฐบาล-ออมสินประกาศร่วมทุน SAWAD เดินหน้าธุรกิจสินเชื่อจำนำทะเบียนรถ ตั้งเป้าช่วยคนฐานราก ลดภาระดอกเบี้ยเหลือ 18%
วันพุธที่ 18 พฤศจิกายน 2563
ออมสินประกาศร่วมทุน SAWAD เดินหน้าธุรกิจสินเชื่อจํานําทะเบียนรถ ตั้งเป้าช่วยคนฐานราก ลดภาระดอกเบี้ยเหลือ 18%
ธนาคารออมสินประกาศร่วมทุนกับ SAWAD เตรียมทําธุรกิจสินเชื่อจํานําทะเบียนรถ ดอกเบี้ยต่ํา 18% โดยออมสินเข้าถือหุ้นในบริษัท เงินสดทันใจ จํากัด ในเครือ SAWAD สัดส่วนไม่เกิน 49% วงเงินลงทุนไม่เกิน 1,500 ล้านบาท คาดเริ่มดําเนินการได้ต้นปี 2564
นายวิทัย รัตนากร ผู้อํานวยการธนาคารออมสิน เปิดเผยว่า ที่ประชุมคณะกรรมการธนาคารออมสินได้อนุมัติการร่วมลงทุนกับบริษัท เงินสดทันใจ จํากัด ซึ่งเป็นบริษัทย่อยในเครือบริษัท ศรีสวัสดิ์ คอร์ปอเรชั่น จํากัด (มหาชน) หรือ SAWAD โดยธนาคารจะเข้าลงทุนในหุ้นสามัญ สัดส่วนไม่เกินร้อยละ 49 ของจํานวนหุ้นทั้งหมด ในจํานวนเงินไม่เกิน 1,500 ล้านบาท ซึ่งการร่วมทุนครั้งนี้มีเป้าหมายเพื่อนําไปสู่การปรับโครงสร้างอัตราดอกเบี้ยสินเชื่อจํานําทะเบียนรถให้ลดต่ําลงสู่ระดับ 18% เมื่อเทียบกับปัจจุบันที่อัตราดอกเบี้ยสูงสุดถึง 24%
ที่ผ่านมา กระบวนการสรรหาผู้ร่วมลงทุนเริ่มต้นจากการอนุมัติเป็นแผนยุทธศาสตร์ของธนาคาร เมื่อเดือนกรกฎาคม 2563 ในการที่จะเข้าสู่ธุรกิจสินเชื่อจํานําทะเบียนรถ จากนั้นจึงเข้าสู่กระบวนการสรรหาผู้ร่วมลงทุนในหลายขั้นตอนอย่างโปร่งใส โดยธนาคารได้เชิญบริษัทที่อยู่ในอุตสาหกรรมเข้ายื่นข้อเสนอการร่วมลงทุน และมีผู้ยื่นข้อเสนอ จํานวน 8 ราย และท้ายที่สุดได้คัดเลือกเหลือ 1 รายที่ธนาคารจะร่วมลงทุน คือ บริษัท เงินสดทันใจ จํากัด ทั้งนี้ SAWAD เป็นผู้ดําเนินธุรกิจนอนแบงก์ให้บริการสินเชื่อจํานําทะเบียนรถที่มีศักยภาพในการแข่งขัน มีประสบการณ์ในธุรกิจจํานําทะเบียนรถมามากกว่า 40 ปี มีความพร้อมให้บริการประชาชนทั้งที่สาขาและธุรกรรมออนไลน์ ธนาคารจึงมีความเชื่อมั่นว่าการร่วมลงทุนในครั้งนี้ จะสามารถบรรลุวัตถุประสงค์ในการลดดอกเบี้ยสินเชื่อจํานําทะเบียนรถ สอดคล้องกับนโยบายรัฐบาลที่ต้องการลดความเหลื่อมล้ําในสังคม โดยประชาชนกลุ่มฐานรากสามารถเข้าถึงโอกาสทางการเงินได้มากขึ้น
นางสาวธิดา แก้วบุตตา ผู้ถือหุ้น SAWAD เปิดเผยว่า คณะกรรมการบริษัทฯ มีมติเห็นชอบให้ บริษัท เงินสดทันใจ จํากัด ซึ่งเป็นบริษัทลูกของ SAWAD ร่วมเป็นพันธมิตรทางธุรกิจกับธนาคารออมสินเพื่อดําเนินธุรกิจจํานําทะเบียนรถ สนับสนุนนโยบายภาครัฐ โดยธนาคารออมสินจะเข้ามาถือหุ้นในบริษัท เงินสดทันใจ จํากัด ในสัดส่วน 49% รวมทั้งให้การสนับสนุนเงินทุนให้กับบริษัทเพื่อดําเนินธุรกิจปล่อยสินเชื่อ โดยร่วมกันกําหนดเป้าหมายและแผนงานร่วมกันในการปล่อยสินเชื่อจํานําทะเบียนรถ
“ความร่วมมือในครั้งนี้ นอกจากจะส่งผลดีต่อภาพรวมการดําเนินธุรกิจของ SAWAD ในการขยายฐานลูกค้าเพิ่มขึ้นแล้ว ยังเป็นการสนองนโยบายของรัฐบาลที่ต้องการช่วยเหลือประชาชนที่ต้องการเข้าถึงสินเชื่อ โดยในเบื้องต้นจะเน้นกลุ่มลูกค้ารายย่อย เนื่องจากมองว่ากลุ่มดังกล่าวเป็นกลุ่มที่มีความต้องการสินเชื่อสูงและมีจํานวนมาก โดยจะใช้สาขาของ SAWAD ที่มีอยู่เกือบ 5,000 สาขาทั่วประเทศ และของธนาคารออมสิน 1,060 สาขา เป็นช่องทางการให้บริการ” นางสาวธิดา กล่าว
https://www.gsb.or.th/news/gsbpr-sawad/
รัฐบาลไทย-ข่าวทำเนียบรัฐบาล-ก.แรงงาน ผนึกเครือข่ายขับเคลื่อน Safety Thailand
วันพุธที่ 18 พฤศจิกายน 2563
ก.แรงงาน ผนึกเครือข่ายขับเคลื่อน Safety Thailand
สสปท. ร่วมกับภาคีเครือข่ายภาคใต้ จัดงานความปลอดภัยและอาชีวอนามัย ส่งเสริมมาตรฐานความปลอดภัยในที่ทํางาน
วันที่ 17 พฤศจิกายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า โครงการความปลอดภัยและอาชีวอนามัยของประเทศไทย (Safety Thailand) เป็นโครงการที่กระทรวงแรงงานดําเนินการเพื่อตอบสนองนโยบายประเทศไทย 4.0 ของรัฐบาลไทยภายใต้การนําของพลเอก ประยุทธ์ จันทร์โอชา นายกรัฐมนตรี ซึ่งถูกกําหนดให้เป็นวาระการปฏิรูปเร่งด่วนของกระทรวงแรงงาน มีเป้าหมายการสร้างความปลอดภัยและสุขภาพอนามัยที่ดีให้กับผู้ทํางานในทุกภาคส่วน โดยอาศัยการบูรณาการภารกิจระหว่างกระทรวงและหน่วยงานที่เกี่ยวข้อง ซึ่งสถาบันส่งเสริมความปลอดภัย อาชีวอนามัย และสภาพแวดล้อมในการทํางาน (องค์การมหาชน) หรือ สสปท. ร่วมกับสํานักงานสวัสดิการและคุ้มครองแรงงานจังหวัดสงขลา ศูนย์ความปลอดภัยในการทํางานเขต 8 จังหวัดสุราษฏร์ธานี ศูนย์ความปลอดภัยในการทํางาน เขต 9 จังหวัดสงขลา ได้จัดกิจกรรมดังกล่าวเพื่อตอบรับกับนโยบาย “Safety Thailand ในมิติการมีส่วนร่วมของทุกภาคีเครือข่าย” เพื่อส่งเสริมและแก้ไขปัญหาด้านความปลอดภัย อาชีวอนามัย และสภาพแวดล้อมในการทํางาน ตลอดจนสร้างสรรค์วัฒนธรรมเชิงป้องกัน ให้คนทํางานทุกคนมีความปลอดภัยและสุขภาพอนามัยที่ดี นําไปสู่ความผาสุกอย่างยั่งยืน
โดยเมื่อสัปดาห์ที่ผ่านมาได้เปิดงานสัมมนาวิชาการความปลอดภัยและอาชีวอนามัยภาคใต้ จังหวัดสงขลา ภายใต้แนวคิด “Forward Culture of Prevention for Safety Thailand 2021 มุ่งสร้างสรรค์วัฒนธรรมไทยเชิงป้องกัน สู่ความปลอดภัย อาชีวอนามัย และความผาสุกที่ยั่งยืน ปี 2564” โดยมี พลเอก อภิชาต แสงรุ่งเรือง ประธานกรรมการสถาบันส่งเสริมความปลอดภัย อาชีวอนามัย และสภาพแวดล้อมในการทํางาน เป็นประธานในพิธีเปิด และมีนางสุรียพรรณ์ ณ สงขลา รองผู้ว่าราชการจังหวัดสงขลา ให้การต้อนรับผู้มาร่วมงาน ณ โรงแรมสยามออเรียนทัล หาดใหญ่ จังหวัดสงขลา
กิจกรรมภายในงานมีการจัดสัมมนาวิชาการและนิทรรศการด้านความปลอดภัยหลายหัวข้อ เช่น การประเมินความสอดคล้องกฎหมายที่เกี่ยวข้องกับสถานประกอบกิจการ การจัดเก็บสารเคมีอันตรายอย่างไรให้ปลอดภัย การวิเคราะห์งานเพื่อความปลอดภัยอย่างไรให้ว้าว รวมทั้งการเสวนาในหัวข้อ “Safety for Trust สกัดโควิด ฟื้นฟูเศรษฐกิจภาคใต้” เป็นต้น และมีผู้เข้าร่วมมากกว่า 300 คน โดยมีเนื้อหาความรู้เกี่ยวกับกฎหมายที่เกี่ยวข้องกับสถานประกอบกิจการ การจัดเก็บสารเคมีอันตราย และการวิเคราะห์งานเพื่อความปลอดภัยอย่างไรให้ว้าว ผู้เข้าร่วมอบรมได้รับการพัฒนาศักยภาพด้านความปลอดภัย อาชีวอนามัย และสภาพแวดล้อมในการทํางาน โดยได้รับการถ่ายทอดองค์ความรู้ การปลูกจิตสํานึกเรื่องความปลอดภัยในการทํางาน และนําองค์ความรู้ไปประยุกต์ใช้ในการปฏิบัติงาน รวมถึงขยายผลเนื้อหาที่เข้ารับการฝึกอบรมให้ผู้ปฏิบัติงานรับทราบต่อไป
“การส่งเสริมความปลอดภัยและอาชีวอนามัยในการทํางานเป็นเรื่องที่ต้องให้ความสําคัญ เนื่องจากเป็นการป้องกันอุบัติเหตุและสร้างความเป็นระเบียบเรียบร้อยในการทํางาน ซึ่งต้องเริ่มต้นจากการสร้างความเข้าใจ ตระหนัก และนําไปสู่การปฏิบัติ เพื่อให้เกิดประโยชน์ต่อองค์กรอย่างยั่งยืน ซึ่งครั้งต่อไปได้กําหนดจัดกิจกรรมที่จังหวัดเชียงใหม่ ในช่วงเดือนมกราคม 2564 สําหรับนายจ้าง ลูกจ้าง สถานประกอบกิจการ สถาบันการศึกษา หนวยงานภาครัฐ/เอกชน รวมทั้งบุคคลทั่วไปที่สนใจเข้าร่วมงานกิจกรรม สามารถดูรายละเอียดและสมัครได้ที่ www.tosh.or.th หรือสอบถามรายละเอียดเพิ่มเติมที่ 0 2448 9111 ” รมช.แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-ธ.ก.ส. แจงกรณีโอนเงินประกันรายได้เกษตรกรผู้ปลูกข้าวคลาดเคลื่อน
วันพุธที่ 18 พฤศจิกายน 2563
ธ.ก.ส. แจงกรณีโอนเงินประกันรายได้เกษตรกรผู้ปลูกข้าวคลาดเคลื่อน
ธ.ก.ส. แจงกรณีการโอนเงินตามโครงการประกันรายได้เกษตรกรผู้ปลูกข้าว ปีการผลิต 2563/64 งวดแรก เมื่อ 16 พ.ย. ไม่ครบหรือเกินกว่าจํานวนจริง จากข้อผิดพลาดของการสลับชนิดข้าวทําให้การคํานวณคลาดเคลื่อน พร้อมเร่งโอนเพิ่มเติมให้ครบตามจํานวนในวันที่ 18 พ.ย.
ธ.ก.ส. แจงกรณีการโอนเงินตามโครงการประกันรายได้เกษตรกรผู้ปลูกข้าว ปีการผลิต 2563/64 งวดแรก เมื่อ 16 พ.ย. ไม่ครบหรือเกินกว่าจํานวนจริง จากข้อผิดพลาดของการสลับชนิดข้าวทําให้การคํานวณคลาดเคลื่อน พร้อมเร่งโอนเพิ่มเติมให้ครบตามจํานวนในวันที่ 18 พ.ย. และชี้แจงทําความเข้าใจลูกค้าเพื่อดึงเงินส่วนที่เกินคืนต่อไป
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้มีการโอนเงินชดเชยส่วนต่างรายได้ตามโครงการประกันรายได้เกษตรกร ผู้ปลูกข้าว ปีการผลิต 2563/64 รอบที่ 1 งวดที่ 1 โดยใช้ข้อมูลเกษตรกรผู้ขึ้นทะเบียนเกษตรกรผู้ปลูกข้าวกับกรมส่งเสริมการเกษตร (กสก.) ซึ่งมีวันเก็บเกี่ยว รอบที่ 1 ถึงวันที่ 8 พฤศจิกายน 2563 เข้าบัญชีเงินฝากเกษตรกรโดยตรง เมื่อวันที่ 16 พฤศจิกายน 2563 จํานวน 786,380 ราย จํานวนเงิน 8,387.06 ล้านบาทนั้น โดยตรวจพบข้อผิดพลาดในการคํานวณเงินชดเชยสลับชนิดข้าว กล่าวคือ เกษตรกรผู้ปลูกข้าวเจ้าซึ่งได้รับชดเชยส่วนต่าง ตันละ 1,222.36 บาท กับข้าวหอมปทุมธานีที่ได้รับการชดเชยส่วนต่างตันละ 1,066.96 บาท จึงทําให้มีเกษตรกรจํานวน 409,917 ราย ซึ่งปลูกข้าวเจ้าและข้าวหอมปทุมธานีไม่ได้รับเงินตามจํานวนที่ถูกต้อง
อย่างไรก็ตาม ธ.ก.ส. ได้เร่งแก้ไขโดยการโอนเงินเพิ่มเติมให้เกษตรกรผู้ปลูกข้าวเจ้าครบตามจํานวน ภายในวันที่ 18 พฤศจิกายน 2563 และมอบหมายให้สาขาในพื้นที่ชี้แจงทําความเข้าใจแก่เกษตรกรในกรณีที่ต้องดึงเงินส่วนที่เกินคืนจากบัญชีเงินฝากเกษตรกรผู้ปลูกข้าวปทุมธานี เมื่อวันที่ 17 พฤศจิกายน 2563 ทั้งนี้เกษตรกรสามารถตรวจสอบข้อมูลการโอนเงินได้ผ่านแอปพลิเคชัน ธ.ก.ส. A-Mobile ได้ตลอด 24 ชั่วโมง หรือที่ ธ.ก.ส. ทุกสาขาทั่วประเทศ และจะมีข้อความแจ้งเตือนเงินเข้าออกบัญชีผ่าน LINE Official BAAC Family กรณีที่เกษตรกรลูกค้าสมัครใช้บริการ BAAC Connect
รัฐบาลไทย-ข่าวทำเนียบรัฐบาล-รองปลัดฯ ดีอีเอส ร่วมแสดงความยินดีกับผู้ผ่านการอบรมหลักสูตรการพัฒนาผู้บริหารเทคโนโลยีสารสนเทศระดับสูง (CIO)
วันพุธที่ 25 พฤศจิกายน 2563
รองปลัดฯ ดีอีเอส ร่วมแสดงความยินดีกับผู้ผ่านการอบรมหลักสูตรการพัฒนาผู้บริหารเทคโนโลยีสารสนเทศระดับสูง (CIO)
รองปลัดฯ ดีอีเอส ร่วมแสดงความยินดีกับผู้ผ่านการอบรมหลักสูตรการพัฒนาผู้บริหารเทคโนโลยีสารสนเทศระดับสูง (CIO)
เมื่อวันที่25พฤศจิกายน2563นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมเข้าร่วมพิธีมอบประกาศนียบัตรโครงการจัดทําหลักสูตรการพัฒนาผู้บริหารเทคโนโลยีสารสนเทศระดับสูง(CIO)เพื่อรองรับการปรับเปลี่ยนภาครัฐไปสู่องค์กรดิจิทัล(Digital Transformation)พร้อมแสดงความยินดีกับผู้ผ่านการอบรมประกอบด้วย
1.หลักสูตรผู้บริหารดิจิทัลเพื่อเศรษฐกิจและสังคม2.หลักสูตรการออกแบบเครื่องมือดิจิทัล(Digital Solution) ณห้องจตุรทิศชั้น3โรงแรมโกลเด้นทิวลิปซอฟเฟอรินกรุงเทพมหานคร โดยมีนางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาติ ให้การต้อนรับและกล่าวรายงาน
**************
รัฐบาลไทย-ข่าวทำเนียบรัฐบาล-ดีอีเอส จับมือ DUGA หนุนการใช้ Innovation เพื่อการพัฒนาท้องถิ่น กระตุ้นนำความรู้ด้านดิจิทัลเตรียมความพร้อมระบบการบริการประชาชน
วันพุธที่ 25 พฤศจิกายน 2563
ดีอีเอส จับมือ DUGA หนุนการใช้ Innovation เพื่อการพัฒนาท้องถิ่น กระตุ้นนําความรู้ด้านดิจิทัลเตรียมความพร้อมระบบการบริการประชาชน
ดีอีเอส จับมือ DUGA หนุนการใช้ Innovation เพื่อการพัฒนาท้องถิ่น กระตุ้นนําความรู้ด้านดิจิทัลเตรียมความพร้อมระบบการบริการประชาชน
เมื่อวันที่25พฤศจิกายน2563 นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานมอบโล่และใบประกาศนียบัตรแก่ผู้ที่ผ่านการคัดเลือกนําเสนอผลงานการใช้Innovationเพื่อการพัฒนาท้องถิ่นในงานThailand Local Government Summit 2020 ณศูนย์ประชุมวายุภักษ์ห้องวายุภักษ์2 - 4ชั้น4โรงแรมเซ็นทราศูนย์ราชการแจ้งวัฒนะกรุงเทพๆโดยมีองค์กรปกครองส่วนท้องถิ่นอาทิเทศบาลเมืองแสนสุขได้รับการคัดเลือก ซึ่งจัดงานในระหว่างวันที่25 - 26พฤศจิกายนพ.ศ. 2563โดยกระทรวงดิจิทัลเพื่อเศรษฐกิจและสังคมร่วมกับสมาคมผู้ใช้ดิจิทัลไทย(DUGA)สําหรับการคัดเลือกได้กําหนดรูปแบบการนําเสนอผลงานการใช้innovationเพื่อการพัฒนาท้องถิ่นแบ่งออกเป็น3ระดับคือ1.ระดับเมืองใหญ่City 2.ระดับเมืองTown 3.ระดับเมืองเล็กSmall Town และการจัดกิจกรรมครั้งนี้เพื่อเป็นเวทีเสริมสร้างขีดความสามารถการเตรียมความพร้อมระบบการบริการซึ่งต้องประยุกต์ใช้องค์ความรู้ด้านดิจิทัลรวมทั้งเพื่อยกระดับการให้บริการประชาชนให้มีความทันสมัยคล่องตัวสอดคล้องกับความต้องการของประชาชนขององค์กรปกครองส่วนท้องถิ่น
*************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 25 พฤศจิกายน 2563
วันพุธที่ 25 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 25 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 25 พฤศจิกายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่ 25 พฤศจิกายน2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย ทุกรายเป็นผู้เดินทางจากต่างประเทศ ตรวจพบที่ด่านควบคุมโรคเข้าเกณฑ์เฝ้าระวังอาการ 1 ราย เข้ากักตัวในสถานที่รัฐจัดให้ 2 ราย และเข้ากักตัวในสถานที่รัฐกําหนด 1 ราย มีผู้ป่วยกลับบ้านได้ 8 ราย ทําให้ผู้ป่วยกลับบ้านสะสม 3,780 ราย หรือคิดเป็นร้อยละ 96.28 ของผู้ป่วยทั้งหมด มีผู้ป่วยยังรักษาอยู่ในโรงพยาบาล 86 ราย หรือคิดเป็นร้อยละ 2.19 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 60 ราย ผู้ป่วยสะสมทั้งสิ้น 3,926 ราย
รายละเอียดผู้ติดเชื้อรายใหม่วันนี้ ได้แก่
ชาวไทย 3 ราย
รายที่ 1 เป็นชาย อายุ 41 ปี เดินทางมาจากประเทศโมซัมบิก ต่อเครื่องบินที่เอธิโอเปีย เข้ากักตัวในสถานที่รัฐจัดให้ (State Quarantine) ตรวจหาเชื้อทางห้องปฏิบัติการ ผลพบเชื้อ ไม่มีอาการ ส่งต่อรักษาในโรงพยาบาลตามระบบ
รายที่ 2 เป็นหญิง อายุ 32 ปี เดินทางมาจากประเทศฟิลิปปินส์ เข้ากักตัวในสถานที่รัฐจัดให้ (State Quarantine) ตรวจหาเชื้อทางห้องปฏิบัติการ ผลพบเชื้อ ไม่มีอาการ ส่งต่อรักษาในโรงพยาบาลตามระบบ
รายที่ 3 เป็นหญิง อายุ 55 ปี เดินทางมาจากประเทศรัสเซีย พบจากการคัดกรองที่ด่านควบคุมโรค
ท่าอากาศยานสุวรรณภูมิ เข้าเกณฑ์เฝ้าระวังโรค (PUI) มีอาการไข้และเจ็บคอ ส่งต่อรักษาในโรงพยาบาลตามระบบ
ชาวต่างชาติ 1 รายเป็นเพศชายอายุ 46 ปี สัญชาติอินเดีย เดินทางมาจากประเทศอินเดียเข้ากักตัวในสถานกักตัวที่รัฐกําหนด (Alternative State Quarantine) ตรวจหาเชื้อทางห้องปฏิบัติการ ผลพบเชื้อ ไม่มีอาการ เข้ารักษาในโรงพยาบาลเอกชนโดยค่าใช้จ่ายคิดจากประกันโควิดที่ทําไว้ก่อนการเดินทาง
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า คาดว่าในอนาคตอันใกล้ประเทศไทยจะเป็นประเทศลําดับต้นๆ ในโลกที่จะได้รับวัคซีนโควิด 19 มาฉีดให้กับคนไทย ทั้งนี้ มาจากการที่รัฐบาลได้ดําเนินการทุกวิถีทางรวมถึงสนับสนุนงบประมาณในการจัดหาวัคซีนที่มีคุณภาพและปลอดภัยมาฉีดให้กับคนไทยโดยเร็วที่สุด อย่างไรก็ตามระหว่างการรอวัคซีน ขอให้ทุกคน “ไม่ประมาท การ์ดอย่าตก” ร่วมสร้างวัคซีนตามธรรมชาติให้กับตัวเองด้วยการสวมหน้ากากอนามัย/หน้ากากผ้า รักษาระยะห่าง ล้างมือบ่อยๆ อยู่เสมอ และหลีกเลี่ยงสถานที่แออัดช่วยป้องกันการแพร่เชื้อโควิด 19 และเชื้อโรคระบบทางเดินหายใจอื่นๆ ได้อย่างมีประสิทธิภาพ
************************************* 25 พฤศจิกายน 2563
รัฐบาลไทย-ข่าวทำเนียบรัฐบาล-สธ. ใช้เทคโนโลยีสารสนเทศ ก้าวข้ามความท้าทายโควิด 19 สู่ระบบสุขภาพดิจิทัล วิถีใหม่
วันพุธที่ 25 พฤศจิกายน 2563
สธ. ใช้เทคโนโลยีสารสนเทศ ก้าวข้ามความท้าทายโควิด 19 สู่ระบบสุขภาพดิจิทัล วิถีใหม่
สธ. ใช้เทคโนโลยีสารสนเทศ ก้าวข้ามความท้าทายโควิด 19 สู่ระบบสุขภาพดิจิทัล วิถีใหม่
กระทรวงสาธารณสุข ส่งเสริมให้โรงพยาบาลทั่วประเทศพัฒนาการใช้งานเทคโนโลยีสารสนเทศ ก้าวข้ามความท้าทายหลังทั่วโลกประสบวิกฤตโควิด 19 เชื่อมโยงข้อมูลในพื้นที่ มีระบบการจัดการข้อมูลที่ปลอดภัย อํานวยความสะดวกประชาชน ปลอดภัยทั้งผู้ให้และผู้รับบริการ ครอบคลุมทุกพื้นที่
วันนี้ (25 พฤศจิกายน 2563) ที่โรงแรมดิเอมเมอรัลด์ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยแพทย์หญิงจามรี เชื้อเพชระโสภณ นายกสมาคมเวชสารสนเทศไทย เปิดการประชุมระดับชาติด้านเวชสารสนเทศ ครั้งที่ 9 และการประชุมวิชาการสมาคมเวชสารสนเทศไทย ประจําปี พ.ศ. 2563 ซึ่งจัดต่อเนื่องมา 29 ปี สําหรับปีนี้จัดขึ้นภายใต้แนวคิด ระบบสุขภาพดิจิทัล : วิถีใหม่ (Digital Health : New Normal) เพื่อแลกเปลี่ยนเรียนรู้ นําเสนอผลงานวิชาการด้านเทคโนโลยีเวชสารสนเทศทางการแพทย์และสาธารณสุข โดยมีแพทย์ เภสัชกร พยาบาล นักสถิติ คณะกรรมการสมาคม และหน่วยงานที่เกี่ยวข้อง เข้าร่วมประชุมจํานวน 366 คน พร้อมมอบประกาศนียบัตรให้โรงพยาบาลที่ผ่านการรับรองคุณภาพระบบเทคโนโลยีสารสนเทศโรงพยาบาล ใช้ทรัพยากรและการจัดการความเสี่ยงได้อย่างเหมาะสม จํานวน 4 แห่ง ได้แก่ โรงพยาบาลเชียงรายประชานุเคราะห์ ผ่านการรับรองระดับ 1 โรงพยาบาลสมเด็จพระญาณสังวร จ.เชียงราย และโรงพยาบาลแม่สาย จ.เชียงราย ผ่านการรับรองระดับ 2 และโรงพยาบาลน่าน ผ่านการรับรองระดับ 3 (ขั้นก้าวหน้า)
ดร.สาธิตกล่าวว่า กระทรวงสาธารณสุข ได้ให้โรงพยาบาลทั่วประเทศ ก้าวข้ามความท้าทายหลังทั่วโลกประสบวิกฤตโควิด 19 นําเทคโนโลยีสารสนเทศมาสร้างนวัตกรรมใหม่ ๆ ในการบริการประชาชน เป็นระบบสุขภาพดิจิทัล แบบวิถีใหม่ Digital Health : New Normal อํานวยความสะดวก มีความปลอดภัยทั้งผู้ให้และผู้รับบริการ โดยมีการเชื่อมโยงข้อมูลในพื้นที่ และระบบการจัดการข้อมูลที่ปลอดภัย ลดปัญหาการถูกโจมตีข้อมูล และมีการนําข้อมูลไปใช้วางแผนดูแลรักษาและปัญหาสุขภาพในอนาคต อาทิ โรคเรื้อรัง สังคมผู้สูงอายุ และภาวะแทรกซ้อนในโรคอื่นๆ รวมทั้งนําเทคโนโลยีสารสนเทศเข้ามาช่วยในการรักษา อาทิ การแพทย์ทางไกล (Telemedicine) ระบบส่งยาผู้ป่วยที่บ้าน เป็นต้น แก้ไขปัญหาลดการมาโรงพยาบาล ลดแออัด และลดเหลื่อมล้ําในการเข้าถึงบริการสาธารณสุขได้เป็นอย่างดี
“ผมและรัฐมนตรีว่าการกระทรวงสาธารณสุขได้ให้นโยบายว่าเราจะเดินหน้าให้เป็น National Health Platform ซึ่งอาจจะฟังดูยาก แต่ก็ต้องทํา เพื่อการเปลี่ยนแปลงของโลก และความก้าวหน้าทางการแพทย์ ประชาชนจะได้ประโยชน์ในการเข้าถึงข้อมูลสุขภาพตัวเอง รวมทั้งเกิดการแลกเปลี่ยนเรียนรู้ ความร่วมมือในการสร้างศักยภาพ ทั้งคุณภาพการรักษาและการให้บริการ เกิดประโยชน์กับผู้รับบริการสูงสุด เรียกความเชื่อมั่นจากชาวต่างชาติให้เข้ามาลงทุนด้านสุขภาพ” ดร.สาธิตกล่าว
***************************** 25 พฤศจิกายน 2563